turjo4nis/wikipedia-bn-dump-20250701 huggingface dataset:
তরুণ তুর্কি বিপ্লব

তরুণ তুর্কি বিপ্লব ১৯০৮ সালে সংঘটিত হয়। এর ফলে স্থগিত হয়ে যাওয়া ১৮৭৮ সালের সংসদ পুনর্বহাল হয় এবং উসমানীয় সাম্রাজ্যের দ্বিতীয় সাংবিধানিক যুগের সূচনা হয়। এটি উসমানীয় সাম্রাজ্যের পতনের সময়কার ঘটনা। তুর্কি জাতীয়তাবাদী, পাশ্চাত্যপন্থি সেকুলার, আর্মেনীয় ও গ্রীকদের মত সংখ্যালঘুসহ আরো বেশ কিছু সংস্কারপন্থিদের মধ্য থেকে এই বিপ্লব সংঘটিত হয়।

বিপ্লবের পর সংসদ ও ১৮৭৬ সালের সংবিধান পুনর্বহাল করা হয়। সুলতান দ্বিতীয় আবদুল হামিদ ১৮৭৮ সালে এগুলো স্থগিত করেছিলেন। ফলে স্বল্পকাল স্থায়ী প্রথম সাংবিধানিক যুগের সমাপ্তি ঘটে। তবে শাসনতান্ত্রিক পরিবর্তন সহজসাধ্য ছিল না। স্থানীয় বিপ্লবের ফলে সাম্রাজ্যের সীমানা ভেঙে পড়ছিল। ১৯০৯ সালে রাজতন্ত্র পুনপ্রতিষ্ঠার জন্য পাল্টা অভ্যুত্থান সংঘটিত হয়। পরবর্তীতে ৩১ মার্চের ঘটনা বলে পরিচিত ঘটনা সংঘটিত হয় যার ফলে তরুণ তুর্কিরা পরাজিত হয় ও পাল্টা অভ্যুত্থানকারীরা ক্ষমতা লাভ করে। তাদের নতুন সংগঠন কমিটি অব ইউনিয়ন এন্ড প্রোগ্রেস মূলত এতে নেতৃত্ব দেয়।

বিপ্লব

১৯০৮ সালের মধ্য এপ্রিলে বিপ্লব শুরু হয়। এ বছর মেসিডোনিয়ার থার্ড আর্মি কনস্টান্টিনোপলের অভিমুখে যাত্রা করে। মেজর আহমেদ নিয়াজি রাজধানী থেকে আগত একটি অনুসন্ধান কমিটির ভয়ে ৩ জুলাই রেসেন থেকে সরে যান। তার সাথে ২০০ অনুসারী ছিল। সৈনিকদের মধ্যে আন্দোলনের জনপ্রিয়তা থাকায় সুলতানের দমন প্রচেষ্টা ব্যর্থ হয়। অটোমানিজম নামক মতাদর্শের কারণে বিদ্রোহী ব্যাপকভাবে ছড়িয়ে পড়ে। ২৪ জুলাই সুলতান দ্বিতীয় আবদুল হামিদ আত্মসমর্পণ করেন ও ১৮৭৬ সালের সংবিধান পুনর্বহালের ঘোষণা দেন।

ফলাফল
১৯০৮ সালের তরুণ তুর্কি বিপ্লবের গুরুত্বপূর্ণ ফলাফলসমূহ নিম্নরূপ:
নতুন অভিজাত শাসকশ্রেণীর উত্থান।
পরবর্তী বছর পঞ্চম মুহাম্মদের কাছে সুলতান দ্বিতীয় আবদুল হামিদের ক্ষমতা হস্তান্তর।
উসমানীয় সামরিক ও বেসামরিক প্রশাসনের একত্রীকরণ ও ১৯১৩ সালের অভ্যুত্থানের পথ তৈরি।
কমিটি অব ইউনিয়ন এন্ড প্রোগ্রেসের সাথে ক্ষুদ্র তরুণ তুর্কির একত্রীকরণ।
উসমানীয় রাজনীতিতে কমিটি অব ইউনিয়ন এন্ড প্রোগ্রেস নতুন শক্তিকেন্দ্রে পরিণত হয়।
ইতিপূর্বে বেআইনি ঘোষিত আর্মেনিয়ান রেভলুশনারি ফেডারেশন উসমানীয় সাম্রাজ্যের আর্মেনীয় সম্প্রদায়ের প্রধান প্রতিনিধি হয়ে উঠে। এর ফলে ১৯০৮ সালের পূর্বের আর্মেনীয় অভিজাতদের স্থান চলে যায়। ইতিপূর্বে বণিক, শিল্পী ও ধর্মতাত্ত্বিকদের নিয়ে এই গোষ্ঠী গঠিত হয়েছিল। তারা অটোমানিজম নামক রাষ্ট্রীয় কাঠামোতে নিজেদের ভবিষ্যত অধিক সুবিধাপ্রাপ্ত ধরতেন।
কিছু সম্প্রদায় যেমন ইহুদি, সংস্কারবাদি গোষ্ঠী তরুণ তুর্কিদের অনুকরণে রক্ষণশীল অভিজাত শাসকদের হটিয়ে নতুন সংস্কারবাদিদের দ্বারা তাদের স্থান পূরণ করে।

তথ্যসূত্র

আরও পড়ুন
 .
 .

বহিঃসংযোগ

তুরস্কে বিদ্রোহ
তুরস্কে প্রতিবাদ
উসমানীয় সাম্রাজ্যের ইতিহাস
তরুণ তুর্কি আন্দোলন
২০-শতকে বিপ্লব
১৯০০-এর দশকে অভ্যুত্থান ও অভ্যুত্থান চেষ্টা
১৯০৮-এ উসমানীয় সাম্রাজ্য
উসমানীয় সাম্রাজ্য
২০শ শতাব্দীর বিপ্লব
রেড কোট (ব্রিটিশ সেনাবাহিনী)

রেড কোট একটি ঐতিহাসিক শব্দ। ব্রিটিশ সেনাবাহিনীর সৈনিকদের বোঝাতে এটি ব্যবহার হত। অধিকাংশ রেজিমেন্টের লাল রঙের ইউনিফর্মের কারণে এই নামের উদ্ভব হয়েছে। ১৭ শতকের শেষভাগ থেকে ২০ শতকের প্রথম দিকে অধিকাংশ ব্রিটিশ সৈনিক (গোলন্দাজ, রাইফেল ও হালকা অশ্বারোহী বাদে) লাল রঙের কোট ইউনিফর্ম হিসেবে পরিধান করত। ১৮৭০ এর পরের দিকে সকল র‍্যাঙ্কের জন্য উজ্জ্বল স্কারলেট রং গ্রহণ করা হয় যা ইতিপূর্বে শুধু অফিসার, সার্জেন্ট ও কিছু অশ্বারোহী রেজিমেন্টের সকল র‍্যাঙ্কের ক্ষেত্রে ব্যবহার হত।

তথ্যসূত্র

আরও দেখুন
 Thin Red Line

ব্রিটিশ সামরিক ইউনিফর্ম
ব্রিটিশ সামরিক সরঞ্জাম
পোশাকের ইতিহাস (পশ্চিমা ফ্যাশন)
নতুন মডেল সেনাবাহিনী
যুদ্ধ পেশা
সুগন্ধি জয়তী

সুগন্ধি জয়তী বা দিনফোটা জয়তী (দ্বিপদ নাম: Jatropha integerrima), সাধারণভাবে সফরকারী বা সুগন্ধি জয়তী নামে পরিচিত। এটি হচ্ছে ইউফরবিয়া পরিবারের একটি ফুল গাছ। এটি কিউবা এবং হিস্পানির প্রজাতি।

সুগন্ধি জয়তী একটি মাঝারি আকারের গুল্ম. এরা বেশি ডালপালা উৎপাদন করে না এবং ডালপালা এলোমেলোভাবে বেঁকে থাকে, পাতা লম্বাটে ধরনের। এরা তিন মিটার পর্যন্ত উঁচু হয়ে থাকে। এরা চিরসবুজ এবং ডালপালা ছড়ান হয়। ফলকের নিম্নাংশে, কৌণিকভাবে বর্ধিত দুটি অংশ থাকে, ফলকের নিম্নতলের বর্ণ উপরের তল অপেক্ষা হালকা। এদের শাখার অগ্রভাবে লাল রঙের ছোট ছোট ফুল ফোটে, ফুল থেকে এলাচির আকার ও আকৃতির ফলও উৎপন্ন হয়। এদের সারা বছরই গাছে ফুল ফোটে। ফুল ২ থেকে ২.৫ সেমি চওড়া, মুক্ত পাপড়ি ৫টি, পুংকেশর হলুদ রঙের। বীজ, শাখা ও গুটিকলম দ্বারা বংশবিস্তার হয়।

দিনফোটা জয়তীকে দ্বিজেন শর্মা বলেছেন ওয়েস্ট ইন্ডিজের প্রজাতি। যদিও ইন্টারনেটের তথ্যে এটিকে চীনের ফুল বলেই মনে হয়।

তথ্যসূত্র

বহিঃসংযোগ

কিউবার ফুল
হিস্পানির ফুল
ডমিনিকান প্রজাতন্ত্রের ফুল
হাইতির উদ্ভিদ
কিউবার উদ্ভিদ
চীনের উদ্ভিদ
১৭৬০-এ বর্ণিত উদ্ভিদ
ম্দো-ম্খ্যেন-ব্র্ত্সে-য়ে-শেস-র্দো-র্জে

ম্দো-ম্খ্যেন-ব্র্ত্সে-য়ে-শেস-র্দো-র্জে () (১৮০০-১৮৬৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন বিখ্যাত বৌদ্ধ লামা ছিলেন।

সংক্ষিপ্ত জীবনী 
ম্দো-ম্খ্যেন-ব্র্ত্সে-য়ে-শেস-র্দো-র্জে ১৮০০ খ্রিষ্টাব্দে তিব্বতের আমদো অঞ্চলে একটি যাযাবর পরিবারে জন্মগ্রহণ করেন। তার পিতার নাম ছিল ছোস-স্কোর-ব্সোদ-নাম্স-'ফাল () এবং তার মাতার নাম ছিল ত্শে-দ্বাং-স্মান ()। পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব () এবং 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন রিন-পো-ছে () উপাধিধারী বৌদ্ধ লামা তাকে 'জিগ্স-মেদ-গ্লিং-পা () নামক বিখ্যাত বৌদ্ধ লামার পুনর্জন্ম রূপে চিহ্নিত করেন। এরপর তাকে ত্শে-রিং-ল্জোংস () বিহারে অধিষ্ঠিত করা হয়। ব্স্তান-'দ্জিন-পে-মা'ই-র্গ্যাল-ম্ত্শান () নামক বৌদ্ধ লামা তাকে শ্রমণের শপথ প্রদান করেন। ছোস-দ্পাল-ব্জাং-পো (), 'জিগ্স-মেদ-রিগ-'দ্জিন-ম্গোন-পো () নামক দ্বিতীয় দ্রি-মেদ-ঝিং-স্ক্যোং (), 'জিগ্স-মেদ-'ফ্রিন-লাস-'ওদ-জের () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ম্দো-ম্খ্যেন-ব্র্ত্সে-য়ে-শেস-র্দো-র্জে খাম্স অঞ্চলের কয়েকটি রাজ্যে ধর্মীয় উপদেষ্টা হিসেবে দায়িত্ব পালন করেন।

তথ্যসূত্র

আরো পড়ুন 
Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication.
Tulku Thondup. 1996. Masters of Meditation and Miracles: The Longchen Nyingthig Lineage of Tibetan Buddhism. Boston: Shambhala.
Kornman, Robin. 1997. “A Tribal History” in Religions of Tibet in Practice. Donald S. Lopez, ed. Princeton University Press.

১৮০০-এ জন্ম
১৮৬৬-এ মৃত্যু
ন্যিংমা
সীমা বিশ্বাস

সীমা বিশ্বাস () ভারতীয় চলচ্চিত্র ও অসমের থিয়েটার জগতের এক সুপরিচিত অভিনেত্রী। তিনি শেখর কাপুরের ব্যান্ডিট কুইন নামক চলচ্চিত্রে ফুলন দেবীর চরিত্রে অভিনয় করেন। বলিউড তথা ভারতের অন্যান্য চলচ্চিত্র জগতে তার যথেষ্ট সুখ্যাতি রয়েছে। 
১৯৯৬ সনে তিনি ব্যান্ডিট কুইন চলচ্চিত্রে করা অভিনয়ের জন্য শ্রেষ্ঠ অভিনেত্রীর রজক কমল পুরস্কার লাভ করেন। তিনি ২০০০ সাল সংগীত নাটক একাডেমী পুরস্কার ও ২০০৬ সালে দীপা মেহেতার ওয়াটার চলচ্চিত্রে শকুন্তলা চরিত্রে অভিনয়ের জন্য তিনি শ্রেষ্ঠ অভিনেত্রীর জন্য জেনী পুরস্কার লাভ করেন।

ব্যক্তিগত জীবন ও শিক্ষা
অসমের নলবাড়ি জেলায় সীমা বিশ্বাসের জন্মগ্রহণ করেন। তার পিতার নাম জগদীশ বিশ্বাস ও মাতার নাম মীরা বিশ্বাস। তিনি নলবারী মহাবিদ্যালয় থেকে রাজনীতি বিজ্ঞান বিষয়ে স্নাতক ডিগ্রি লাভ করেন। তারপর তিনি দিল্লীর ন্যাশনাল স্কুল অফ ড্রামাতে ভর্তি হন।।

পুরস্কার ও সন্মাননা
জাতীয় চলচ্চিত্র পুরস্কার
 ১৯৯৫: বিজয়ী শ্রেষ্ঠ অভিনেত্রী - ব্যান্ডিট কুইন

ফিল্মফেয়ার পুরস্কার
 ১৯৯৬: বিজয়ী শ্রেষ্ঠ নারী অভিষেক - ব্যান্ডিট কুইন

তথ্যসূত্র

১৯৬৫-এ জন্ম
জীবিত ব্যক্তি
আসামের ব্যক্তি
আসামের অভিনেত্রী
ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
মারাঠি চলচ্চিত্র অভিনেত্রী
হিন্দি চলচ্চিত্র অভিনেত্রী
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার বিজয়ী
পাঞ্জাবি চলচ্চিত্র অভিনেত্রী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
ভোজপুরি চলচ্চিত্র অভিনেত্রী
হিন্দি টেলিভিশন অভিনেত্রী
ভারতীয় টেলিভিশন অভিনেত্রী
সংগীত নাটক অকাদেমি পুরস্কার প্রাপক
রাষ্ট্রীয় নাট্য বিদ্যালয়ের প্রাক্তন শিক্ষার্থী
নলবাড়ী জেলার ব্যক্তি
নলবাড়ীর ব্যক্তি
বাঙালি অভিনেত্রী
মালয়ালম চলচ্চিত্র অভিনেত্রী
গুজরাতি চলচ্চিত্র অভিনেত্রী
বাংলা চলচ্চিত্র অভিনেত্রী
লিওনার্দ বসাক

লিওনার্দ বসাক সিসকো সিস্টেমস এর সহ-প্রতিষ্ঠাতা।

জীবনী
বসাক ১৯৫১ সালে পেন্সিলভেনিয়ায় জন্মগ্রহণ করেন। তিনি ১৯৭৩ সালে হোয়ার্টন স্কুল অব দ্য ইউনিভার্সিটি অব পেন্সিল্‌ভেনিয়া থেকে গ্র্যাজুয়েট হন এবং ডিজিটাল ইকুইপমেন্ট কর্পোরেশনে যোগদান করেন।

তথ্যসূত্র 

পেনসিলভেনিয়া বিশ্ববিদ্যালয়ের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
মার্কিন জনহিতৈষী
জীবিত ব্যক্তি
মার্কিন কম্পিউটার ব্যবসায়ী
মার্কিন রোমান ক্যাথলিক
পোলীয় বংশোদ্ভূত মার্কিন ব্যক্তি
তথ্য প্রযুক্তি ব্যবসায়ী
১৯৫২-এ জন্ম
মার্কিন প্রযুক্তি কোম্পানি প্রতিষ্ঠাতা
ধর্মকীর্তি

ধর্মকীর্তি (জীবনকাল-সপ্তম শতাব্দী) ভারতের একজন বিখ্যাত বৌদ্ধ দার্শনিক ছিলেন। প্রখ্যাত ভারতবিদ ফিওদর শ্কেরবাৎস্কি ধর্মকীর্তিকে ইমানুয়েল কান্টের সঙ্গে তুলনা করে ভারতের কান্ট বলে অভিহিত করেন।

সংক্ষিপ্ত জীবনী 
ধর্মকীর্তি সপ্তম শতাব্দীতে চোল রাজ্যের তিরুমলৈ  নামক গ্রামের এক ব্রাহ্মণ পরিবারে জন্মগ্রহণ করেন। তার পিতার নাম কোরূনন্দ ছিল বলে বিভিন্ন তিব্বতী গ্রন্থ থেকে জানা যায়। শৈশব থেকে তিনি বেদ ও অন্যান্য বৈদিক শাস্ত্র সম্বন্ধে অধ্যয়ন করেন। কিন্তু নাগার্জুন, বসুবন্ধু, দিঙনাগ প্রভৃতি বৌদ্ধ পন্ডিতদের দর্শন পাঠ করে তিনি অত্যন্ত প্রভাবিত হয়ে পড়ায় ব্রাহ্মণগণ তাকে পরিত্যাগ করেন। এই পরিপ্রেক্ষিতে তিনি নালন্দা বিশ্ববিদ্যালয়ে যাত্রা করে বিহারের প্রধান ধর্মপালের নিকট শিষ্যত্ব লাভ করেন। এই সময় দিঙনাগের শিষ্য পরম্পরার ঈশ্বরসেন নামক নৈয়ায়িকের নিকট তিনি ন্যায়শাস্ত্র অধ্যয়ন করেন। শিক্ষালাভের শেষে তিনি আত্মজীবনী ও বিভিন্ন গ্রন্থ রচনা করেন।

সময়কাল
চৈনিক পরিব্রাজক ই-চিং তার গ্রন্থে ধর্মপালের উল্লেখ করেছেন, সেই কারণে ধর্মকীর্তি ৬৭৯ খ্রিষ্টাব্দের পূর্বেকার মানুষ ছিলেন বলে মনে করা হয়। কিন্তু হিউয়েন সাঙ তার গ্রন্থে ধর্মকীর্তির কোন রকম উল্লেখ করেননি। সেই থেকে অনুমান করা হয়, যে হিউয়েন সাঙ যখন নামলন্দায় বসবাস করেছিলেন, ততদিনে ধর্মকীর্তির মৃত্যু ঘটে গেছিল। যাই হোক না কেন, ধর্মপাল খ্রিষ্টীয় সপ্তম শতাব্দীর মানুষ ছিলেন বলে বিশ্লেষণ করা যায়।

রচনা 
ধর্মকীর্তি বৌদ্ধ প্রমাণশাস্ত্রের ওপর প্রমাণবার্তিক, প্রমাণবিনিশ্চয়, ন্যায়বিন্দু, হেতুবিন্দু, সম্বন্ধ পরীক্ষা, বাদন্যায়, সন্তানান্তর সিদ্ধি নামক তার সাতটি মূল গ্রন্থে মোট ৪,৩১৪১/২ টি শ্লোক রচনা করেন। এছাড়া তিনি প্রমাণবার্তিক গ্রন্থের প্রথম পরিচ্ছেদ এবং সম্বন্ধ পরীক্ষার ওপর লেখা তার দুইটি টীকাভাষ্যে মোট ৩,৬৪৭টি শ্লোক গদ্যাকারে রচনা করেন।

দর্শন 
ধর্মকীর্তি অসঙ্গের যোগাচার দার্শনিক সম্প্রদায়ের সমর্থক ছিলেন, কিন্তু তিনি দিঙনাগের মতো শুদ্ধ যোগাচারী ছিলেন না। তিনি সৌত্রান্তিক সম্প্রদায়ের মতো বাহ্য জগতের প্রবাহরূপী ক্ষণিক বাস্তবদাকে স্বীকার করেও তিনি যোগাচারীদের মতো বিজ্ঞানকে (=ভাব) মূল বলে মানতেন বলে তিনি ছিলেন মূলত স্বতন্ত্র যোগাচারী বা সৌত্রান্তিক যোগাচারী দার্শনিক মতের সমর্থক। ঙ্গাগ-দ্বাং-দ্পাল-ল্দান () নামক এক তিব্বতী ব্যাখ্যাকারের মতে প্রজ্ঞাকরগুপ্ত, শান্তরক্ষিত, কমলশীল সূর্যগুপ্ত, জেতারি প্রভৃতি ভারতীয় বৌদ্ধরা ধর্মকীর্তিকে মধ্যমক দর্শনের স্মর্থক বলে উল্লেখ করেছেন। স্বাতন্ত্রিক বস্তুবাদী হয়েও ধর্মকীর্তি দুঃখের আধ্যাত্মিক ব্যাখ্যা দিয়ে দুঃখের কারণকে জন্মান্তরবাদে নিহিত বলেছিলেন।

পাদটীকা

তথ্যসূত্র

আরো পড়ুন 

  extensive discussion of the Dharmakirti's Tibetan reception
 

ভারতীয় বৌদ্ধ
বিহারের লেখক
নাস্তিক দার্শনিক
পরমাণুবাদী
বৌদ্ধ লেখক
ভাববাদী
ভারতীয় যুক্তিবিদ
৭ম শতাব্দীর ভারতীয় দার্শনিক
উদরীয় প্রাচীর

অ্যানাটমিতে উদরীয় প্রাচীর বা Abdominal Wall বলতে উদরীয় গহ্বরের সীমানাকে বুঝায়।উদরীয় প্রাচীরকে পশ্চাৎ,পাশ্ব ও সম্মুখ এই তিন ভাগে ভাগ করা যায়।

সকল প্রাচীর নির্মাণকারি কিছু সাধারণ স্তর রয়েছে:সবচেয়ে গভীরের স্তরের নাম এক্সট্রাপেরিটোনিয়াল ফ্যাট,প্যারাইটাল পেরিটোনিয়াম এবং বিভিন্ন ফাসা(FASCIA)।

মেডিকেলের পরিভাষায় উদরীয় প্রাচীর বলতে সম্মুখ উদরীয় প্রাচীরকে বুঝায়।

সম্মুখ উদরীয় প্রাচীরের স্তর 
মানুষের সম্মুখ উদরীয় প্রাচীরের স্তর(বাহির থেকে ভিতরে)

 ত্বক
 ফাসা (Fascia)
 ক্যাম্পারের ফাসা (Camper's fascia)
 স্কার্পার ফাসা (Scarpa's fascia)
 পেশী
 রেক্টাস অ্যাবডোমিনিস
 এক্সটার্নাল অবলিক পেশী
 ইন্টার্নাল অবলিক পেশী
 ট্রান্সভার্স উদরীয় পেশ
 পিরামিডালিস পেশী
 ট্রান্সাভার্সালিস ফাসা
 পেরিটোনিয়াম

অন্তঃস্থ পৃষ্ঠ 

এখানে কিছু লিগামেন্ট আছে।

বহিঃস্থ লিঙ্ক 
 
  - "Skeleton of the Abdomen", Wesley Norman, PhD, DSc
 
 Anterolateral Abdominal Wall  - University of Edinburgh Faculty of Medicine
 Muscles of the Anterior Abdominal Wall  - University of Arkansas

Abdomen
উদর
জঙ্ঘাস্থি

জঙ্ঘাস্থি বা টিবিয়া ,মেরুদণ্ডীদের হাঁটু এর নিচে অবস্থিত পায়ের সবচেয়ে বড় ও শক্ত হাড় এবং এটি হাটুকে পায়ের গোড়ালির সাথে যুক্ত করে।এটি পায়ের মিডিয়ালি অবস্থিত।এটি অনুজঙ্ঘাস্থির সাথে যুক্ত থেকে সিনডেসমোসিস সন্ধি গঠন করে। জঙ্ঘাস্থি দেহের ওজন বহনকারী সবচেয়ে শক্তিশালি অস্থি।

গঠন

কাজ

অতিরিক্ত চিত্র

তথ্যসূত্র

জঙ্ঘাস্থি
লুনা লহকর

লুনা লহকর (; ) অসমের একজন প্রসিদ্ধ অভিনেত্রী। তিনি বর্তমানে বহুসংখ্যক অসমীয়া চলচ্চিত্র ও ছোট ছোট নাটকে অভিনয় করছেন। তিনি বলিউডের উইনাইটেড সিক্স নামক চলচ্চিত্রে অভিনয় করেছেন।

অভিনীত অসমীয়া চলচ্চিত্র
 হিয়া দিয়া নিয়া
 মন
 ইমান মরম কিয় লাগে
 কাদম্বরী

তথ্যসূত্র

আসামের ব্যক্তি
রবি শর্মা

রবি শর্মা (; ) (জন্ম: ১৯ সেপ্টেম্বর ১৯৭২) একজন ভারতীয় অভিনেতা যিনি অসমীয়া চলচ্চিত্রে তাঁর কাজের জন্য পরিচিত। তিনি হিয়া দিয়া নিয়া, নায়ক, ইমান মরম কিয় লাগে, বারুদ, আমি অসমীয়া, শ্রী রঘুপতি সহ অসংখ্য ছবিতে অভিনয় করেছেন। এবং আরো উপরন্তু, তিনি অসমীয়া ভ্রাম্যমাণ থিয়েটারে নিয়মীত ভাবে অভিনয় করেছেন।

ব্যক্তিগত জীবন

রবি শর্মা আসামের গুয়াহাটিতে জন্মগ্রহণ করেন এবং তার পূর্বপুরুষের শিকড় নলবাড়িতে পাওয়া যায়। তিনি ডিএভি স্কুল, উলুবাড়ি, ফ্যাকাল্টি হাই স্কুল, কটন কলেজ ফর হায়ার সেকেন্ডারি এবং আর্য বিদ্যাপীঠ কলেজ থেকে শিক্ষা গ্রহণ করেন, যেখানে তিনি স্নাতক সম্পন্ন করেন। তার মা বন্দনা শর্মাও একজন অভিনেত্রী। রবি শর্মা থিয়েটার শিল্পী মৈত্রেয়ী প্রিয়দর্শিনীকে বিয়ে করেছেন।

কর্মজীবন

২০০০ সালে বিখ্যাত মুনিন বড়ুয়া পরিচালিত "হিয়া দিয়া নিয়া" চলচ্চিত্রের মাধ্যমে রবি শর্মা অসমীয়া সিনেমায় আত্মপ্রকাশ করেন, যা বক্স অফিসে সুপারহিট হিসেবে আবির্ভূত হয়। চলচ্চিত্রে তার কাজ ছাড়াও, শর্মা আসাম জুড়ে অসংখ্য মোবাইল থিয়েটারে অভিনয় করেছেন। বর্তমানে, তিনি হেঙ্গুল থিয়েটারের সাথে যুক্ত।

চলচ্চিত্রের তালিকা

চলচ্চিত্রসমূহ

সংক্ষিপ্ত চলচ্চিত্র/ওয়েব সিরিজ

রাজনৈতিক জীবন

২ আগস্ট ২০১৯-এ, রবি সরমা ভারতীয় জনতা পার্টিতে (বিজেপি) যোগ দেন। যাইহোক, ৯ ডিসেম্বর ২০১৯-এ লোকসভায় নাগরিকত্ব (সংশোধনী) বিল, ২০১৯ পেশ করার পরপরই কেন্দ্রের পদক্ষেপের প্রতিবাদে তিনি দল থেকে পদত্যাগ করেছিলেন।

তথ্যসূত্র

বহিঃসংযোগ

জীবিত ব্যক্তি
১৯৭২-এ জন্ম
ভারতীয় অভিনেতা
অসমীয়া ভাষার চলচ্চিত্র
অসমীয়া অভিনেতা
চলচ্চিত্র প্রযোজক
ভারতীয় সমাজকর্মী
ভারতীয় জনতা পার্টির রাজনীতিবিদ
আসামের ব্যক্তি
২১শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
ভারতীয় মঞ্চ অভিনেতা
ভ্লাদিমির ভয়েভদস্কি

ভ্লাদিমির ভয়েভদস্কি (, ৪ জুন, ১৯৬৬ - ৩০ সেপ্টেম্বর, ২০১৭) একজন রুশ গণিতবিদ। তিনি ২০০২ সালে ফিল্ডস পদক লাভ করেন।

জীবনী
ভয়েভদস্কি হার্ভার্ড বিশ্ববিদ্যালয় থেকে ১৯৯২ সালে গণিতে পিএইচডি ডিগ্রি লাভ করেন।

তথ্যসূত্র 

হার্ভার্ড বিশ্ববিদ্যালয়ের প্রাক্তন শিক্ষার্থী
১৯৬৬-এ জন্ম
২০১৭-এ মৃত্যু
ফিল্ডস পদক বিজয়ী
হার্ভার্ড সভ্য
মাকোতো কোবায়াশি

মাকোতো কোবায়াশি একজন জাপানি পদার্থবিজ্ঞানী। তিনি ২০০৮ সালে পদার্থবিজ্ঞানে নোবেল পুরস্কার লাভ করেন।

জীবনী
কোবায়াশি নাগোয়া বিশ্ববিদ্যালয় থেকে ১৯৭২ সালে পিএইচডি ডিগ্রি অর্জন করেন।

তথ্যসূত্র

সাকুরাই প্রাইজ বিজয়ী
নোবেল বিজয়ী পদার্থবিজ্ঞানী
জাপানি নোবেল বিজয়ী
কিয়োতো বিশ্ববিদ্যালয়ের প্রাক্তন শিক্ষার্থী
জাপানি পদার্থবিজ্ঞানী
জীবিত ব্যক্তি
১৯৪৪-এ জন্ম
তাত্ত্বিক পদার্থবিজ্ঞানী
কণা পদার্থবিজ্ঞানী
মুক্তার আলী

মুক্তার আলী (জন্ম: ১০ অক্টোবর, ১৯৮৯) রাজশাহীতে জন্মগ্রহণকারী বাংলাদেশের বিশিষ্ট আন্তর্জাতিক ক্রিকেটার। ডানহাতি ব্যাটিং ও ডানহাতি মিডিয়াম ফাস্ট বোলিং করে থাকেন। বাংলাদেশ এ ক্রিকেট দলে খেলার পাশাপাশি রাজশাহী বিভাগের হয়ে খেলছেন। এছাড়াও, বাংলাদেশ ক্রিকেট বোর্ড একাডেমি, বরিশাল বিভাগ, দূরন্ত রাজশাহী, মোহামেডান স্পোর্টিং ক্লাবে খেলেছেন।

প্রারম্ভিক জীবন 
২০০৬-০৭ মৌসুমে বরিশাল বিভাগের পক্ষে প্রথম-শ্রেণীর ক্রিকেটে তার অভিষেক ঘটে। খুলনা বিভাগের বিপক্ষে অনুষ্ঠিত ঐ খেলায় তিনি তেমন ক্রীড়াশৈলী প্রদর্শন করতে পারেননি। বাংলাদেশ এনসিএল (জাতীয় ক্রিকেট লীগ) টুয়েন্টি২০ প্রতিযোগিতার ইতিহাসে তিনি সর্বাধিক ১২ উইকেট নিয়ে বর্তমানে শীর্ষস্থানে রয়েছেন। তার সুন্দর ক্রীড়ানৈপুণ্যের ফলেই রাজশাহী র‌্যাঞ্জার্স চ্যাম্পিয়ন হয়েছিল।

২০১৩-১৪ মৌসুমে প্রথম-শ্রেণীর ক্রিকেটে সর্বাধিক ১৬ ছক্কা হাঁকান তিনি। এরফলে অ্যান্ড্রু সাইমন্ডস, জেসি রাইডার ও গ্রাহাম নেপিয়ারের সমকক্ষ হন। জাতীয় ক্রিকেট লীগে তার ১৬৮ রানের কল্যাণে রাজশাহী বিভাগ ৪০৩ রানের বিশাল ব্যবধানে চট্টগ্রাম বিভাগকে পরাজিত করে।

ঘরোয়া ক্রিকেট 
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।

আন্তর্জাতিক ক্রিকেট 
২০১৪ সালে দক্ষিণ কোরিয়ার ইনছনে অনুষ্ঠিত এশিয়ান গেমসে ১৫-সদস্যের বাংলাদেশ ক্রিকেট দলের অন্যতম সদস্যরূপে মনোনীত হন মুক্তার আলী। দলে তিনিই একমাত্র ক্যাপবিহীন খেলোয়াড় ছিলেন। এরপূর্বে আগস্ট, ২০১৪ সালে ওয়েস্ট ইন্ডিজ সফরে ২৫-সদস্যের প্রাথমিক তালিকায় বাংলাদেশ জাতীয় ক্রিকেট দলের অন্যতম সদস্যরূপে তার নামও ঘোষণা করেছিল বাংলাদেশ ক্রিকেট বোর্ড।

২০ জানুয়ারি, ২০১৬ তারিখে সফরকারী জিম্বাবুয়ের বিপক্ষে টুয়েন্টি২০ আন্তর্জাতিকে অভিষেক ঘটে তার। খুলনার শেখ আবু নাসের স্টেডিয়ামে অনুষ্ঠিত ৩য় টি২০আইয়ে তার সাথে মোসাদ্দেক হোসেন, আবু হায়দার ও মোহাম্মাদ শহীদেরও অভিষেক হয়েছিল। কিন্তু এ অভিষেক পর্বটি তেমন সুখকর হয়নি। খেলায় তার দল ৩১ রানে পরাজিত হয়।

তথ্যসূত্র

আরও দেখুন 
 তাইজুল ইসলাম
 বাংলাদেশ জাতীয় ক্রিকেট দল
 ২০১৪ এশিয়ান গেমসে ক্রিকেট - পুরুষ

বহিঃসংযোগ 

 

বাংলাদেশী ক্রিকেটার
১৯৮৯-এ জন্ম
জীবিত ব্যক্তি
বরিশাল বিভাগের ক্রিকেটার
চট্টগ্রাম বিভাগের ক্রিকেটার
রাজশাহী বিভাগের ক্রিকেটার
রাজশাহী রয়্যালসের ক্রিকেটার
বাংলাদেশের টুয়েন্টি২০ আন্তর্জাতিক ক্রিকেটার
শেখ জামাল ধানমণ্ডি ক্লাবের ক্রিকেটার
রংপুর রাইডার্সের ক্রিকেটার
প্রাইম দলেশ্বর স্পোর্টিং ক্লাবের ক্রিকেটার
বাংলাদেশ উত্তরাঞ্চলের ক্রিকেটার
রাজশাহী বিভাগ থেকে আগত ক্রিকেটার
খুলনা টাইগার্সের ক্রিকেটার
রাজশাহী জেলার ব্যক্তি
২১শ শতাব্দীর বাংলাদেশী পুরুষ ক্রীড়াবিদ
বুদ্ধপেটি জয়তী

বুদ্ধপেটি জয়তী, Jatropha podagrica হচ্ছে এমন একটি প্রজাতি যেই গাছের কাণ্ডের গোড়া ঘটের মত। এটিরশাখায়িত চওড়া মঞ্জরিতে কমলা রংয়ের খুব ছোট ছোট ফুল ফোটে। ফুল ততটা রূপসী নয়, তবে সারা বছর জুড়ে ফোটে। টবের উদ্ভিদ হিসেবে জনপ্রিয়তা পেয়েছে বলে মনে হয়। এর অনেকগুলো ইংরেজি নাম আছে যেগুলো হচ্ছে Buddha belly plant, bottleplant shrub, gout plant, purging-nut, Guatemalan rhubarb, and goutystalk nettlespurge। এটি উষ্ণমণ্ডলীয় আমেরিকার স্থানীয় প্রজাতি এবং সারা দুনিয়ায় আলংকারিক উদ্ভিদ হিসেবে বিস্তৃত হয়েছে। যেখানেই জন্মাক এটি নানা জাতের প্রজাপতিকে অবিশ্বাস্য রকম আকর্ষণের জন্য পরিচিতি পেয়েছে।

গ্যালারী

বহিঃসংযোগ
InChem: J. podagrica
USDA Plants Profile
GRIN Species Profile
Botany Photo of the Day
Flora of China

podagrica
আমেরিকার ফুল
আমেরিকার উদ্ভিদ
ঘরের উদ্ভিদ
মধ্য আমেরিকার উদ্ভিদ
রিওজি নোয়োরি

রিওজি নোয়োরি একজন জাপানি রসায়নবিজ্ঞানী। তিনি ২০০১ সালে রসায়নে নোবেল পুরস্কার লাভ করেন।

জীবনী
নোয়োরি ১৯৩৮ সালের ৩ সেপ্টেম্বর জন্মগ্রহণ করেন।

রসায়নে ওল্ফ পুরস্কার বিজয়ী
নোবেল বিজয়ী রসায়নবিদ
জাপানি নোবেল বিজয়ী
১৯৩৮-এ জন্ম
কিয়োতো বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
রয়েল সোসাইটির বিদেশি সদস্য
রুশ বিজ্ঞান অ্যাকাডেমির বিদেশী সদস্য
কোইচি তানাকা

কোইচি তানাকা একজন জাপানি প্রকৌশলী। তিনি ২০০২ সালে রসায়নে নোবেল পুরস্কার লাভ করেন।

তথ্যসূত্র

১৯৫৯-এ জন্ম
নোবেল বিজয়ী রসায়নবিদ
জীবিত ব্যক্তি
জাপানি নোবেল বিজয়ী
সৈয়দ রাজবংশ

সৈয়দ রাজবংশ দিল্লি সালতানাতের চতুর্থ রাজবংশ। ১৪১৪ থেকে ১৪৫১ সাল পর্যন্ত এই রাজবংশ ক্ষমতায় ছিল। তুঘলক রাজবংশের পর তারা দিল্লির ক্ষমতায় আসে। পরবর্তীতে লোদি রাজবংশের মাধ্যমে তাদের সমাপ্তি হয়।

সৈয়দ রাজবংশ নিজেদের সৈয়দ বা নবী হযরত মুহাম্মদ (সঃ) এর বংশধর বলে দাবি করত। তৈমুর লং এর আক্রমণের ফলে দিল্লি সালতানাতের কেন্দ্রীয় কর্তৃত্ব দুর্বল হয়ে পড়েছিল। বিশৃংখলার পর যখন কোনো কেন্দ্রীয় কর্তৃপক্ষ ছিল না তখন সৈয়দরা দিল্লির ক্ষমতা লাভ করে। ৩৭ বছরের শাসনে চারজন শাসক শাসন করেন।

সৈয়দ খিজির খান সৈয়দ রাজবংশের প্রতিষ্ঠা করেন। তৈমুর তাকে মুলতানের গভর্নর হিসেবে নিয়োগ দিয়েছিলেন। ১৪১৪ সালের ২৮ মে খিজির খান দৌলত খান লোদির কাছ থেকে দিল্লির ভার গ্রহণ করেন এবং সৈয়দ রাজবংশের সূচনা ঘটান। কিন্তু তিনি সুলতান উপাধি ধারণ করেননি বরং তৈমুরি রাজবংশের রায়াত ই আলা বা সামন্ত হিসেবে শাসন পরিচালনা করেন। ১৪২১ সালের ২০ মে খিজির খানের মৃত্যুর পর তার পুত্র সৈয়দ মোবারক খান তার উত্তরাধিকারী হন। তিনি তার মুদ্রায় মুইজউদ্দিন মোবারক শাহ নাম মুদ্রণ করেন। ইয়াহিয়া বিন আহমদ সিরহিন্দির লেখা তারিখ ই মোবারক শাহি বইয়ে তার শাসনামলের বিবরণ রয়েছে। মোবারক শাহের মৃত্যুর পর তার ভাতিজা মুহাম্মদ খান ক্ষমতা লাভ করেন এবং সুলতান মুহাম্মদ শাহ হিসেবে নামধারণ করেন। তার মৃত্যুর পূর্বে তিনি তার পুত্র সৈয়দ আলাউদ্দিন শাহ-কে বাদাউন থেকে ডেকে পাঠান এবং তার উত্তরাধিকারী হিসেবে মনোনীত করেন।

সৈয়দ রাজবংশের শেষ সুলতান আলাউদ্দিন আলম শাহ ১৯ এপ্রিল ১৪৫১ সালে স্বেচ্ছায় মুকুট ত্যাগ করেন। এরপর বাহলুল খান লোদি ক্ষমতায় আসেন। আলাউদ্দিন আলম শাহ বাদাউন চলে যান। ১৪৭৮ সালে তার মৃত্যুর আগ পর্যন্ত তিনি সেখানে অবস্থান করেন।

শাসকগণ
খিজির খান (১৪১৪-১৪২১)
মোবারক শাহ (১৪২১-১৪৩৪)
মুহাম্মদ শাহ (১৪৩৪-১৪৪৫)
আলাউদ্দিন আলম শাহ (১৪৪৫-১৪৫১)

আরও দেখুন
 সুন্নি মুসলিম রাজবংশের তালিকা
 সাদাতে বিলগ্রাম
 সাদাতে বারা

তথ্যসূত্র

Encyclopædia Britannica - Sayyid Dynasty

সৈয়দ রাজবংশ
দিল্লি সালতানাত
সুন্নি মুসলিম রাজবংশ
১৫শ শতাব্দীতে ভারতে প্রতিষ্ঠিত
আরব রাজবংশ
১৫শ শতাব্দীতে ভারতে বিলুপ্ত
লোদি রাজবংশ

লোদি রাজবংশ ছিল পশতু রাজবংশ। ১৪৫১ থেকে ১৫২৬ সাল পর্যন্ত উত্তর ভারত ও পাঞ্জাবের অংশবিশেষ ও বর্তমান পাকিস্তানের খাইবার পাখতুনখোয়া প্রদেশে লোদি রাজবংশের শাসন ছিল। বাহলুল খান লোদি এই রাজবংশের সূচনা করেন।

ইবরাহিম লোদির আমলে লোদি রাজবংশের পতন ঘটে।  তিনি মেবারের রানা সাঙ্গার কাছ থেকে বেশ কিছু আক্রমণের সম্মুখীন হন। রানা সাঙ্গা লোদিদেরকে বেশ কয়েকবার পরাজিত করে ফলে রাজ্য দুর্বল হয়ে পড়ে। ইবরাহিম লোদি বাবরের কাছে পরাজিত হওয়ার পর লোদি রাজবংশের সমাপ্তি ঘটে। বাবর মুঘল রাজবংশের সূচনা করেন।

আরও দেখুন
লোদি (পশতু গোত্র)
লোদি উদ্যান
সুন্নি মুসলিম রাজবংশের তালিকা

তথ্যসূত্র

আরো পড়ুন 

 
 
 India. Indian History: Medieval History. 2005. 
 
 
 SarDesai, D.R. India The Definitive History. Colorado: Westview Press, 2008.
 
 The World Book Encyclopedia, 1979 ed. “Mogul Empire.”

বহিঃসংযোগ

A History of Sind, Volume II, Translated from Persian Books by Mirza Kalichbeg Fredunbeg, chpt. 68
The Sayyids and the Lodhis
WebIndia - History (Deli Sultanate)

লোদি রাজবংশ
১৫২৬-এ বিলুপ্ত
১৪৫১-এ প্রতিষ্ঠিত রাষ্ট্র ও অঞ্চল
১৫-শতকের ভারত
দিল্লি সালতানাত
সুন্নি মুসলিম রাজবংশ
নামদাং শিলের সেতু

নামদাং শিলের সেতু (; )  অসমের একটি ঐতিহাসিক সেতু। এই সেতুটি শিবসাগর জেলায় অবস্থিত।

ইতিহাস
১৭০৩ সনে আহোম রাজা রুদ্র সিংহের শাসনকালে বঙ্গদেশের কারিকর দ্বারা এই পাথরের সেতুটি নির্মিত হয়েছিল। নির্মাণ হওয়ার পর সেতুটি সেখান থেকে বহন করে এনে বর্তমান স্থানে স্থাপন করা হয়।

অবস্থিতি
সেতুটি অসমের দিখৌ নদীর শাখা নামদাং নদীর উপর অবস্থিত।

বিশেষত্ব
সেতুটি ৬০মিটার দৈর্ঘ্য, ৬.৫ মিটার প্রস্থ ও ১.৭ মিটার উচু । সেতুটির প্রধান বিশেষত্ব হচ্ছে এটি মাত্র একটি বিশাল শিলা কেটে বানানো হয়েছে।  বর্তমানেও এর বহন ক্ষমতা অধিক হওয়ায় ভারতীয় ৩৭নং রাষ্ট্রীয় ঘাইপথ এই সেতুর উপর দিয়ে নির্মিত হয়েছে। আহোম রাজার শাসনকালে নির্মিত বিভিন্ন স্থাপত্য-ভাস্কর্যের মধ্যে সেতুটি উল্লেখযোগ্য।

তথ্যসূত্র

আসামের সেতু
আহোম রাজ্য